โมบิลสูทกันดั้มดับเบิ้ลโอ

**โมบิลสูทกันดั้มดับเบิ้ลโอ** (อังกฤษ: Mobile Suit Gundam 00 ญี่ปุ่น: 機動戦士ガンダムダブルオー โรมาจิ: Kidō Senshi Gandamu Daburu Ō) เป็นซีรีย์ที่ 11 ของแฟรนไชส์กันดั้มที่ดำเนินกิจการมายาวนานของซันไรส์ กำกับโดย เซจิ มิซึชิมะ เขียนบทโดย โยสุเกะ คุโระดะ ออกแบบตัวละครโดย ยุน โคกะ และเพลงประกอบโดย เค็นจิ คาวาอิ มีจำนวนทั้งสิ้น 50 ตอน ถูกแบ่งออกเป็น 2 ซีซั่น ซีซั่นละ 25 ตอน นับเป็นซีรีย์กันดั้มซีรีย์แรกที่มีการแบ่งซีซั่น ต่อมาในปี ค.ศ. 2010 ได้มีการสร้างภาพยนตร์ภาคสมบูรณ์ของกันดั้มดับเบิ้ลโอซึ่งมีชื่อว่า "โมบิลสูทกันดั้มดับเบิ้ลโอ เดอะ มูฟวี่: การตื่นของผู้บุกเบิก"

ในฝั่งของประเทศไทย โมบิลสูทกันดั้มดับเบิลโอได้วางจำหน่ายในรูปแบบ VCD-DVD ลิขสิทธิ์แท้โดย DEX

## เนื้อเรื่อง

### ซีซั่น 1

ปีคริสต์ศักราช 2307 เมื่อทรัพยากรน้ำมันเริ่มขาดแคลน มนุษย์จึงเริ่มหันมาใช้พลังงานไฟฟ้าจากแสงอาทิตย์เป็นแหล่งพลังงานแห่งใหม่ หลังจากวางแผนมาเกือบครึ่งศตวรรษ ในที่สุด ระบบไฟฟ้าจากพลังงานแสงอาทิตย์ซึ่งมีลิฟต์วงโคจร 3 ต้นเป็นศูนย์กลางก็เสร็จสมบูรณ์ การสร้างวัตถุขนาดยักษ์ที่ความสูง 50,000 กม. เพื่อให้สามารถผลิตพลังงานได้ยาวนานเกือบชั่วนิรันดร์ ทำให้โลกเกิดการแบ่งแยกออกเป็น 3 กลุ่มประเทศใหญ่ๆ กลุ่มพันธมิตรเศรษฐกิจโลกซึ่งมีอเมริกาเป็นแกนนำ หรือในชื่อ "ยูเนี่ยน" กลุ่มซึ่งมีจีน รัสเซีย และอินเดียเป็นแกนนำ สหพันธ์ปฏิรูปมนุษยชาติ และ กลุ่มสหภาพยุโรปใหม่ "AEU" แม้จะอยู่ในสถานการณ์ที่อันตรายเช่นนี้ แต่ละกลุ่มประเทศก็ยังคงเล่นเกมส์การเมืองกันต่อไป เพื่อศักดิ์ศรี และผลประโยชน์ของฝ่ายตน ใช่ แม้จะเข้าสู่ศตวรรษที่ 24 มนุษย์ชาติการยังคงไม่มีความเป็นหนึ่งเดียวกัน คนกลุ่มหนึ่งจึงได้เข้าแทรกแซงโลกที่อยู่ในสภาวะเช่นนี้ องค์กรติดอาวุธเอกชนผู้ครอบครองโมบิลสูทชื่อ "กันดั้ม" "เซเลสเชียลบีอิ้ง" เพื่อที่จะขจัดสงครามให้หมดสิ้นไปจากโลก

### ซีซั่น 2

4 ปีผ่านไป หลังจากชัยชนะของกองกำลังสหประชาชาติเหนือเซเลสเชียลบีอิ้ง องค์การสหประชาชาติ (UN) ได้เปลี่ยนชื่อเป็นสหพันธ์โลก จากความเห็นชอบของ 328 ประเทศ กองกำลังของทุกประเทศจึงได้ยุบตัวและรวมกันขึ้นใหม่ในนามของ "กองกำลังรักษาสันติภาพของสหพัธ์โลก" (กองทัพสหพัธ์โลก) แต่ก็ได้มีการจัดตั้งกองกำลังอิสระที่แยกออกมาและมีอำนาจเหนือกองทัพ ESF ที่รู้จักกันในชื่อ "**เอ-ลอว์ส**" ด้วยอำนาจการปฏิบัติหน้าที่ที่นอกเหนือจากกฏหมาย A-Laws มีหน้าที่ในการรวมชาติต่างๆในโลกและกำจัดกลุ่มต่อต้าน อย่างไรก็ตาม ไม่เป็นที่รู้จักสำหรับสาธารณชนทั่วไปว่า A-Laws ใช้อำนาจที่ไม่ได้รับการตรวจสอบเพื่อกดขี่เสรีภาพ หลักคำสอน และอุดมการณ์ผ่านการใช้ยุทธวิธีที่ไร้มนุษยธรรมภายใต้หน้ากากของ "ความสามัคคี" และ "สันติภาพของโลก" เซเลสเชียลบีอิ้งตระหนักถึงการใช้อำนาจในทางที่ผิดของ A-Laws อย่างเต็มที่ ได้ถือกำเนิดขึ้นใหม่จากกองเถ้าถ่านแห่งความพ่ายแพ้เพื่อกำจัด A-Laws และทำให้โลกอยู่บนเส้นทางที่แท้จริงสู่สันติภาพอีกครั้ง ด้วยระบบ Trans-Am และ ระบบทวินไดรฟ์ เซเลสเชียลบีอิ้ง หวังที่จะแก้ไขข้อผิดพลาดในอดีตและชดใช้ความเสียหายที่เกิดจาก A-Laws โดยได้รับความช่วยเหลือจากกลุ่มต่อต้านคาธารอน อย่างไรก็ตาม บุคคลที่ 3 ที่เรียกตัวเองว่าอินโนเวเตอร์กำลังจัดการกับความขัดแย้งทั้งสองฝ่ายจากเงามืด

## ทีมงาน

 **คาแร็คเตอร์ดีไซน์** | ยุน โคกะ
 **เมคานิคดีไซน์** | คาเนะทาเกะ อิบิคาวะ
ทาคายูกิ ยานเสะ
นาโอฮิโระ วาชิโอะ
เค็นจิ เทราโอกะ
ฮิโตชิ ฟุคุจิ
เซชิ นาคาทานิ
 **Executive โปรดิวเซอร์** | เซจิ ทาเคดะ (MBS TV)
 **โปรดิวเซอร์** | ฮิโรโอะ มารุยาม่า (MBS TV)
ชิน ซาซากิ (ซันไรส์)
ฮิโรโอมิ อิเคยะ (ซันไรส์)

## แกลเลอรี่

โปสเตอร์ ซีซั่น 1โปสเตอร์ ซีซั่น 2โลโก้ ฉลองครบรอบ 10 ปี
## เพลง

### เพลงเปิด

* **Daybreak's Bell** โดย L'Arc-en-Ciel (ซีซั่น 1 ตอนที่ 1-13)
* **Ash Like Snow** โดย The Brilliant Green (ซีซั่น 1 ตอนที่ 14-25)
* **Hakanakumo Towano Kanashi** โดย UVERworld (ซีซั่น 2 ตอนที่ 2-13)
* **Namida no Mukou** โดย Stereopony (ซีซั่น 2 ตอนที่ 14-25)

### เพลงปิด

* **Wana** โดย The Back Horn (ซีซั่น 1 ตอนที่ 1-13)
* **Friends** โดย Stephanie (ซีซั่น 1 ตอนที่ 14-24)
* **Prototype** โดย Chiaki Ishikawa (ซีซั่น 2 ตอนที่ 1-13)
* **Trust You** โดย ยูนะ อิโต (ซีซั่น 2 ตอนที่ 15-24)

### เพลงแทรก

* **Love Today** โดย Taja (ซีซั่น 1 ตอนที่ 9 และ 24)
* **Unlimited Sky** โดย Tommy Heavenly6 (ซีซั่น 2 ตอนที่ 7-8, 18, 22 และ 25)
* **Tomorrow** โดย อายุมิ สึเนะมัตสึ (ซีซั่น 2 ตอนที่ 14-15 และ 25)

### เพลงประกอบ

* โมบิลสูทกันดั้มดับเบิ้ลโอ ออริจินอลซาวด์แทร็ค

## อื่นๆ

### มังงะ/นิยาย

* โมบิลสูทกันดั้มดับเบิ้ลโอเอฟ
* โมบิลสูทกันดั้มดับเบิ้ลโอไอ
* โมบิลสูทกันดั้มดับเบิ้ลโอไอ 2314
* โมบิลสูทกันดั้มดับเบิ้ลโอพี
* โมบิลสูทกันดั้มดับเบิ้ลโอเอ็น
* โมบิลสูทกันดั้มดับเบิ้ลโอวี
* โมบิลสูทกันดั้มดับเบิ้ลโอวี: แบทเทิลฟิลด์เรคคอร์ด
* โมบิลสูทกันดั้มดับเบิ้ลโอ (ฉบับมังงะ)
* โมบิลสูทกันดั้มดับเบิ้ลโอ (ฉบับนิยาย)

### Voice Actor Single

* Voice Actor Single 1: Soup,Hakosora
* Voice Actor Single 2: Towa no Rasen/Answer
* Voice Actor Single 3: Idea/Elephant
* Voice Actor Single 4: Taiyō/After Image
* Voice Actor Single 5: Voice (Koko Kara Hajimaru Ai)/Paint the Sky
* Voice Actor Single 6: Inori/Justice
* Voice Actor Single 7: Still More Ripple/Utsukushii Hero: Sayōnara no Humour

### เกมส์

* โมบิลสูทกันดั้มดับเบิ้ลโอ (เกมส์)
* โมบิลสูทกันดั้มดับเบิ้ลโอ: กันดั้มไมสเตอร์

### อื่นๆ

* โมบิลสูทกันดั้มดับเบิ้ลโอ สเปเชี่ยลอิดิชั่น (OVA)
* โมบิลสูทกันดั้มดับเบิ้ลโอ เดอะ มูฟวี่: การตื่นของผู้บุกเบิก (ภาพยนตร์)
* โมบิลสูทกันดั้มดับเบิ้ลโอ เฟสติวัล 10 "Re:vision"
* โมบิลสูทกันดั้มดับเบิ้ลโอ Hakai ni Yoru Saisei Re:Build (ละครเวที)
* โมบิลสูทกันดั้มดับเบิ้ลโอ Hakai ni Yoru Kakusei Re:(in)novation (ละครเวที)

## เกร็ดความรู้

* โมบิลสูทกันดั้มดับเบิ้ลโอ เป็นซีรีย์กันดั้มซีรีย์แรกที่ได้ฉายบนจอกว้างและมีความคมชัดระดับ HD

* โมบิลสูทกันดั้มดับเบิ้ลโอ ได้รับรางวัลที่ 2 ในงาน Anime Grand Prix ของ Animage ในปี ค.ศ. ค.ศ. 2007 รองจากผลงานชิ้นเอกของซันไรส์อีกเรื่องคือ "โค้ดกีอัส ภาคการปฏิวัติของลูลูช" และในหมวดตัวละครอนิเมะชายยอดนิยมแห่งปี เซ็ตสึนะ เอฟ เซย์เอย์ จัดอยู่ในอันดับที่ 2 รองจาก "ลูลูช วี บริทาเนีย" จากโค้ดกีอัสเช่นเดียวกัน

* เสียงของรีวองส์ อัลมาร์ค (พากย์โดยโทโอรุ ฟุรูยะ) ถูกใช้เป็นเสียงของผู้บรรยายและเสียงพูดพรีวิวตอนต่อไปของทั้งสองซีซั่น
	+ สำหรับในพากย์ไทย ยังมีผู้ชมหลายคนเข้าใจผิดว่าเสียงที่พูดพรีวิวตอนต่อไปเป็นของทีเอเรีย เออร์เด้ เพราะในฉบับภาษาไทยทั้งสองตัวละครใช้ผู้ให้เสียงพากย์คนเดียวกันในซีซั่น 1

* กันดั้มดับเบิ้ลโอเป็นซีรีส์แรกของกันดั้มที่ eyecatch (ฉากคั่นโฆษณา) จะเป็นเพียงเป็นโลโก้ของซีรีส์ที่ค่อยๆ จางลงแทนที่จะเป็นแอนิเมชั่นที่แยกออกมาต่างหาก (เหมือนกันดั้มวิง/กันดั้มซี้ด) eyecatch รูปแบบนี้จะถูกนำมาใช้ในภายหลังในโมบิลสูทกันดั้มเอจ, กันดั้มบิลด์ไฟท์เตอร์สและบิลด์ไดเวอร์ส

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net (เว็บไซต์อย่างเป็นทางการ)
* วิกิพีเดีย (ภาษาอังกฤษ)
* วิกิพีเดีย (ภาษาไทย)
* MyAnmeList.net